ՈՐՈՇՈՒՄ

**Կատարողական վարույթը կասեցնելու մասին**

**15.08.2018թ. ք.Երևան**

Հարկադիր կատարումն ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող՝ արդարադատության կապիտան Ս.Բաղդասարյանս ուսումնասիրելով 27.02.2018թ. հարուցված թիվ 04039904 կատարողական վարույթի նյութերը:

ՊԱՐԶԵՑԻ

Երևան քաղաքի Արաբկիր և Քանաքեռ-Զեյթուն վարչական շրջաններ ընդհանուր իրավասության դատարանի կողմից տրված թիվ ԵԱՔԴ/2218/02/15 կատարողական թերթի համաձայն պետք է՝ Թագուհի Ալեքսանի Գրիգորյանից հօգուտ Դավիթ Վեզիրյանի բռնագանձել 45.000 ԱՄՆ դոլարին համարժեք ՀՀ դրամ: Բռնագանձումը տարածել գրավի առարկա հանդիսացող անշարժ գույքի վրա:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Թագուհի Գրիգորյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որի վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով:

ՈՐՈՇԵՑԻ

Կասեցնել՝ 27.02.2018թ. հարուցված թիվ 04039904 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում:

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Հարկադիր կատարող Ս. Բաղդասարյան**